Brandstof haal dalk rekordprys | Maroela Media
Paul Joubert, 'n senior navorser by die Solidariteit Navorsingsinstituut, het Dinsdag aan Maroela Media gesê ongunstige bewegings in die rand/dollar-wisselkoers en internasionale petroleumprodukpryse tot dusver in Februarie, dui daarop dat die prys van petrol met sowat 25c tot 30c sal styg, terwyl groothandelprys van diesel sowat 20c hoër sal wees.
Dit sal die prys van 93-oktaan petrol in Gauteng op R14,00 tot R14,05 te staan bring, terwyl die groothandelprys van diesel met 'n 0,05% swawelinhoud ongeveer R13,31 per liter sal wees.
Hierdie pryse sal onderskeidelik ongeveer 9% en 12% hoër wees as 'n jaar gelede.
"Dit is belangrik om daarvan kennis te dra dat die stygings in die brandstofpryse niks met die e-tolstelsel of ander regeringspanderingsbehoeftes te doen het nie," het Joubert gesê. "Die belasting op brandstof is 'n vaste bedrag per liter, wat slegs jaarliks in April aangepas word. Dit is nie 'n persentasie soos BTW nie. Dit beteken dat die belastinggaarder nie 'n hoër bedrag belasting inkry wanneer brandstofpryse weens normale faktore soos die wisselkoers of internasionale petroleumprodukpryse styg nie. Buiten in April is al faktor wat die staat se belastinginkomste uit brandstof beïnvloed, die hoeveelheid wat verkoop word – nie die prys daarvan nie."
Herman Lotz · 6 jare gelede
Ek is so moeg om te sien dat ek nie in Suid Afrika bly nie.
Alles wat die mense in Suid Afrika raak is in Gauteng.
As jy nie in Gauteng woon nie dan is jy nie in Suid Afrika nie.
Die verhoogde brandstof prys raak net Gauteng, wat van ons in die
Noord Kaap. Die mense aan die kus is ook gelukkig hulle brandstof
is goedkoper. Ons arme drommels in die Noord Kaap betaal meer as die Gautengers
As jy in die Gordonia-streek woon, betaal jy die heel meeste. Petrol is daar R0,685 duurder as in Gauteng, en R0,951 duurder as in Kaapstad, Mosselbaai, Oos-Londen, Port Elizabeth en Durban, die plekke waar dit die goedkoopste is.